იდალგოს შტატი
იდალგო — მექსიკის შტატი, მდებარეობს ქვეყნის ცენტრალურ ნაწილში. იდალგო მექსიკის სხვა შტატებისგან გამოირჩევა ადგილობრივ ენაზე მოლაპარაკე მოსახლეობის საკმაოდ მაღალი კონცენტრაციით. 2005 წელს, მოსახლეობა შეადგენდა 2,345,514 კაცს. შტატს სახელი ეწოდა მექსიკის დამოუკიდებლობისათვის ბრძოლის ერთ-ერთი ლიდერის, მიგელ იდალგო ი კოსტილიას პატივსაცემად. შტატის ტერიტორიაზე, ტულაში მდებარეობს ტოლტეკების ხალხის ძეგლების ნანგრევები. დედაქალაქია პაჩუკა.